Mukami na farko annabta game gari - AQIDUN MUMINAI
Mukami na farko annabta game gari
Annabi shi ne mutumin da labari da wahayi ke zuwar masa daga Allah madaukaki ba tare da tsakanantuwa da wani mutum ba, sannan aiko da annabi abu ne mai kyawu sakamakon tattararta kan fa'idoji masu yawan gaske da basu samuwa sai da ita, mafi karfafar dalili kan haka shi ne fidira da hankali mai lafiya tsarkakakke daga shubuhohi tsaftacce daga sabo, lallai ita kamar yadda take shaidawa da ubangiji da dayantar sa cikin tabbatar da mahalicci da dayantar sa, tana bukatuwa zuwa ga shiriya daga ubangijinta ya zuwa ga abin da ke kunshe cikin duniya daga tabbatattun abubuwa da ma'arifofi, zuwa ga abin da zai azurta mutum ya gyara rayuwar sa da makomar sa, sannan dukkanin abin da zai lalata shi yana jawo masa tsiyatar sa, bayan ya sanar da kansa rashin shiruwa ga haka, da dawwamuwar dimuwar sa cikin rayuwar sa.
Wannan yana daga kira na fidira, wacce ita ma'abociyar madaukakin matsayi ce wurin makaginta, domin ita tana daga hakikanin tauhidi, saboda haka hadafi da manufar aiko da annabawa shi ne bukata da nema na fidira domin tsayar da adalci cikin zamantakewar al'umma, lallai fidira tana kira tana karaji da cewa lallai kasa ba za ta taba wofinta daga hujjar Allah ba, farkon wanda ya fara samuwa cikin duniya ma hujjar Allah ya kasance hakama karshen wanda zai barta zai kasance hujjar Allah, saboda haka daga babi ludufi da tausayi ya wajaba kan Allah yayi magana da bayin sa ya shiryar dasu zuwa ga abin da shi ne gaskiya, lallai ya halicce su domin su bauta masa suka yi su isa zuwa ga rahamar sa da kammaluwa.
Kamar yadda hankali yana hukunci da samuwar mutum kammalalle daga dukkanin bangare mai yiwuwa da kamaluwar fa'idar sa bari dai ma da wajabtuwar sa, domin da annabta ne ake samun ludufin Allah cikin hakkin mukallafi.
Aiko da annabawa na daga cikin mafi daukakar misdakan ludufi da yake tabbatar da manufa da kusanci daga da'a da nisantar sabo lallai ita aiko da annabawa wajibi ne daga babin ludufin Allah, da annabta ne ake tunkude tsoro da yake tattare da mukallafi cikin mu'amalar sa da tasarrufin sa, da cewa lallai ita ba lallai ta yardar da Allah tsarki ya tabbatar masa ba, da annabta ne hankali ke karfafa cikin hukunce-hukuncen sa, yake sanin abu mai kyawu da mara kyawu da abubuwa masu amfani da masu cutarwa, da annabta ne ake kiyaye nau'in mutum, lallai shi mutum dabi'un sa kaskantattu ne mai yawan san zatin sa ne da fifita kan sa, saboda haka yana bukatuwa zuwa ga dokoki da sunnonin zamantakewa, ba zai yiwu a fawwala al'amari a hannun sa ba, domin zai iya jawo wuta zuwa ga rabon sa, sai rigingimu da yake-yake su yi ta afkuwa idan aka bar komai a hannun sa, ya zama dole a samu wanda Allah zai nasabta shi don samar da tsare-tsare kan rayuwa da daidaita tsarinta, sannnan tauyayye cikin hadafi kamar mutum bai dacewa da kammalalle mudlaki tsarki ya tabbatar masa madaukaki, saboda haka dole ne a samu mai tsani da zai zama tsakani da mutum zai samu kamala ta hanyar sa da sababin sa, wanda Allah zai zabe shi da tacoshi daga cikin mutane domin ya kammala mutane ya koyar da su da sanar da su tsarin rayuwa mai lafiya.